वादी स्वर ( किसी राग में सबसे ज्यादा प्रयोग किया जाने वाला स्वर ) का 1 गुण यह भी है कि इससे हम किसी राग के गाने का समय पता कर सकते हैं, कि वह राग किस समय में गाया जाए अर्थात सबसे ज्यादा प्रयुक्त स्वर हमें बताता है कि हमें उस राग को किस समय गाना चाहिए । इसके लिए हम सप्तक को दो भागों में बांटते हैं । पहला - सा रे ग म प तथा दूसरा म प ध नि सा । पहले भाग में जो स्वर हैं उनमें से प्रयुक्त स्वर अगर किसी राग का वादी स्वर है तो उसे 12:00 बजे दिन से 12:00 बजे रात के बीच गाया जाएगा तथा दूसरा भाग 12:00 बजे रात से 12:00 बजे दिन के बीच गाया जाना निर्धारित किया गया है । अब आपके मन में सवाल उठ रहे होंगे कि म, प तो दोनों भागों में हैं फिर यदि म, प वादी स्वर हो तो, यह कैसे तय होगा कि इसे किस समय गाया जाए । नोट - वादी तथा संवादी स्वर में तीन-चार स्वर का अंतर होता है । तो अब हमें यह देखना होगा कि किसी राग में प्रयुक्त वादी संवादी स्वर किस भाग में आएगा । जैसे- राग भैरवी में म, सा वादी-संवादी हैं। अर्थात म और सा पहले भाग में आएगा । राग मालकौंस में म, सा वादी-संवादी है । उसी तरह राग बसंत में तार सा- प, वादी-संवादी है और यह दूसरे भाग में आएगा । .